Gossia fragrantissima

Ti Gossia fragrantissima, sweet myrtle wenno small-leaved myrtle iti Ingles, ket ti bassit a mula wenno bassit a kayo iti akindaya nga Australia. Daytoy a mula ket addaan iti pannakaigatad iti ROTAP iti 3EC-, naisagmak babaen ti pannakaungaw. Mabirukan daytoy kadagiti subtropikal a katuduan a bakir iti asideg dagiti waig, manipud iti asideg ti Woodburn, New South Wales aginggana iti Nambour iti abagatan akindaya ti Queensland. Daytoy ket agraman kadagiti nabanglo a sabong, ken isu ti nakaalaan ti espesipiko nga epitetana iti fragrantissima. Mapataud dagiti puraw a sabong manipud iti Oktubre aginggana iti Pebrero.

Mabalin nga agtubo ti Gossia fragrantissima aginggana iti pito a metro iti katayag. Nakersang ti ukis ti kayo, kayumanggi iti maris, masansan nga agkulatlat kadagiti bassit a partikula. Maluom dagiti berry iti Enero ken Pebrero, timbukel iti sukog, 4 aginggana iti 6 mm iti diametro. Mabalin nga agparang daytoy a berde, duyaw, narangha wenno nalabbasit. Ti bunga ket agraman kadagiti uppat a napinget a pingir ti calyx. Agsumbangir dagiti bulong iti ungkay, akaba nga arinduyog, 1.5 aginggana iti 5 cm iti kaatiddog, 8 aginggana iti 25 mm iti kaakaba.

Kadawyan nga awanan iti paraigid nga urat ti bulong. Saan a nangipenan ti igid dagiti bulong ken agraman laeng kadagiti 5 aginggana kadagiti 8 a lateral nga urat, ken makita laeng iti sirok. Ti Gossia acmenoides ken Gossia bidwillii ket agraman kadagiti 15 aginggana kadagiti 20 a lateral nga urat. Narigat ti agpatubo maniud iti bukel, ken manmano nga agtubo manipud kadagiti ungel. Ti dati a habitat ket kaaduan a nadadael para iti balbalay ken agrikultura.

 Dagiti nagibasaran 

Kategoria:Flora ti New South Wales
Kategoria:Flora ti Queensland
Kategoria:Kaykayo ti Australia
fragrantissima